KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**12. redne seje Sveta Krajevne skupnosti Bukovica-Volčja Draga**, **ki je bila**

**8. 3. 2021 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Boštan Čečko, Dragan Zorn, Denis Plahuta in Srečko Špacapan.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Poročilo Komisije za popis terjatev in obveznosti KS.
2. Letno poročilo (Računovodsko in Poslovno poročilo).
3. Potrditev zapisnika 11. redne seje in pregled izvrševanja sklepov.
4. Potrditev zapisnika 6. dopisne seje.
5. Potrditev zapisnika 7. dopisne seje.
6. Pobude in vprašanja članov Sveta KS ter informacije.

Ad) 1

**Poročilo Komisije za popis terjatev in obveznosti**

Poročilo o stanju terjatev in obveznosti na dan 31. 12. 2020 je pripravila računovodkinja Vijolica Zorn. Zapisnik in stanje terjatev in obveznosti je pregledala Komisija za terjatve in obveznosti. Tudi ostali člani so se seznanili s poročilom. Svet KS je sprejel sklep: poročilo je sprejeto. Računovodkinjo se naprosi, da sporoči stanje terjatev na dan 31. 3. 2021, oziroma na datum, ko bo izpis lahko pripravila in sicer glede najemnice v KD Barbare Šuligoj in glede najemnine grobov. Po potrebi se pošlje opomine, oziroma se bo osebno urgiralo, kjer bodo še dolgovi.

Ad) 2

**Letno poročilo**

Računovodsko poročilo je pripravila Vijolica Zorn, Poslovno poročilo pa Stanko Šemrl. Svet KS je pregledal obe poročili ter **sprejel sklep: Letno poročilo za leto 2020 je sprejeto.**

Dušan Nemec je bil kritičen do občine, ki je zahtevala, da KS poravnava račune za razna dodatna dela pri projektih, ki jih je izvajala v okviru občinskega proračuna (npr. asfaltiranje križišča v Kotišču). Glede letošnjega občinskega proračuna Dušan Nemec pove, da je občini predlagal ureditev ceste in vodovoda v Martinjaku. Za dela po naši KS je planiranih cc. 60.000 eur. Glede ograje v Boštiji (pri hiš. št. 51 b - Batistič) ima Svet KS enako mnenje kot lani. Na območju KS je veliko potrebnejših zadev, ki jih je potrebno rešiti.

Ad) 3

**Potrditev zapisnika 11. redne seje in pregled sklepov**

Svet KS se je seznanil s zapisnikom 11. redne seje in soglasno sprejel **SKLEP: zapisnik 11**. redne seje je sprejet. Svet se je seznanil tudi z izvrševanjem sklepov.

Ad) 4

**Potrditev zapisnika 6. dopisne seje**

Svet KS je sprejel sklep: potrdi se zapisnik 6. dopisne seje z dne 23. februarja 2021 glede soglasja za prerazporeditev sredstev (PP pokopališče 495 eur).

Ad) 5

**Potrditev zapisnika 7. dopisne seje**

Svet KS je sprejel sklep: potrdi se zapisnik 7. dopisne seje z dne 25. februarja 2021 glede kandidatov za občinska priznanja.

Ad) 6

**Vprašanja in pobude članov Sveta KS ter informacije**

* 1. Irena Gregorič je opozorila, da je potrebno popraviti odtok na pokopališču pri stranskih vratih. Zadevo bo uredil Boštjan Čečko. Glede verige (dostop do mrliške vežice), ki je strgana je Svet KS menil, naj zaenkrat ostane odprto. V primeru kakršnihkoli težav, se uredi novo verigo.
  2. Irena Gregorič je vprašala, ali bo občina urejala jarek proti Šampionki (od OŠ preko polja). Dušan Nemec pove, da občina tega ne ureja. Podana je bila tudi informacijo o zamašeni cevi (pretok) pod glavno cesto proti Biljam… Potrebno bi bilo tudi požagati vrhove cipres ob cesti Bukovica - Volčja Draga (pri rastlinjakih). Nevarno je, da se ob hujši burji kakšna cipresa zruši na cesto.
  3. Srečko Špacapan ugotavlja, da so igrala v Britofu potrebna barvanja. Dušan Nemec bo preveril, ali obstaja možnost reklamacije pri dobavitelju (postavljena so šele dobro leto).
  4. Postavljeno je bilo tudi vprašanje, ali merilnik hitrosti prometa v bližini Mlečnika deluje. Informacije ima občina.
  5. Boštjan Čečko pove, da je v Kotišču počil pokrov jaška (v bližini Gorjupa….), potrebno bi ga bilo sanirati, da ne bo meteorna voda spodjedala cestišča.
  6. Ponovno je bila beseda tudi o urejenosti kontejnerskih mest. Podana je informacija, da naj bi bila že določene lokacije za kontejner za zeleni rez.

Zapisnik napisal Predsednik Sveta KS

Stanko Šemrl Dušan Nemec